## Osnovna škola Šime Budinića – Zadar

Put Šimunova 4

23 000 Zadar

OIB: 83934515407

KLASA: 112-03/20-01/95

URBROJ: 2198/01-25-20-2

Zadar,8.6. 2020.g.

Na temelju članka 5. Pravilnika o načinu i postupku zapošljavanja u Osnovnoj školi Šime Budinića Zadar , a vezano uz raspisani natječaj(KLASA: 112-03/20-01/95 , URBROJ: 2198/01-25-20-01) za zasnivanje radnog odnosa na radnom mjestu Kuhara/ice X 2, na neodređeno puno radno vrijeme po dobivenoj suglasnosti Ministarstva. Za novotvoreno radno mjesto, Povjerenstvo za vrednovanje kandidata objavljuje

**SADRŽAJ I NAČIN TESTIRANJA, PRAVNE I DRUGE IZVORE ZA**

**PRIPREMANJE KANDIDATA ZA TESTIRANJE**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Osnovnoj školi Šime Budinića Zadar provest će se provjera znanja i sposobnosti kandidata.

Provjera se sastoji od pisane provjere kandidata(testiranja) i psihološkog testiranja.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju , smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata Povjerenstvo će im podijeliti testove.

Po zaprimanju testa kandidat je dužan upisati ime i prezime za to označenom mjestu na testu.

Test se piše isključivo kemijskom olovkom. Test sadrži 10 pitanja.

Za vrijeme testiranja nije dopušteno :

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija
* razgovarati s ostalim kandidatima/kinjama.

Ako kandidat postupi suprotno pravilima testiranja, bit će udaljen s testiranja , a njegov rezultat Povjerenstvo neće priznati niti ocijeniti. Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Kandidati imaju pravo uvida u dokumentaciju , svoju i ostalih kandidata u tajništvu škole. Odluka o rezultatima izbora biti će objavljena na stranici škole nakon što Školski odbor da prethodnu suglasnost ravnateljici o zapošljavanju predložene osobe.

Pravni i drugi izvori za pripremanje kandidata za testiranje su:

1. Statut OŠ Šime Budinića Zadar, na web stranici škole
2. Nacionalne smjernice za prehranu djece u osnovnim školama i Dodatak nacionalnim smjernicama, Ministar zdravlja, prof.dr.sc.Rajko Ostojić, dr.med., Ministarstvo zdravstva
3. Kuharstvo 3, Josip Žuvela
4. „Vodič dobre higijenske prakse i primjene HACCP načela za institucionalne kuhinje“, skup autora: Koraljka Knezić, dipl.ing.
5. „Vodič dobre higijenske prakse za ugostitelje i HACCP vodič – Praktična provedba načela HACCP sustava za ugostitelje“, Hrvatska obrtnička komora i Nastavni Zavod za javno zdravstvo PGŽ Rijeka

POVJERENSTVO ZA VREDNOVANJE KANDIDATA